**HEA EESKUJU**

**MARIANNE TAMM**

Ülenurme Gümnaasium

Marianne on tubli õpilane ja aastad silma jäänud ka sellega, et õppetöö kõrvalt tahab tegeleda heategevusega. Kui alguses pakkus ise ennast vabatahtlikkuks appi erinevatele organisatsioonidele, siis paluti tal veel mõned aastat vanuse pärast oodata. See talle ei meeldinud ning ta otsustas paari lähedasema sõbrannaga ise midagi ära teha. Tema eestvedamisel on nüüd kolmel aastal järjest leidnud aset projektid (2016.aastal ,,Sõpruses peitub võlu'', 2017.aastal Maalides Head, 2018.aastal ”Minu unistuste Eesti”, millega saadud tulu on annetatud heategevusse. Viimase (väga mahuka!) projekti tulu annetatakse heategevusfondile Minu Unistuste Päev, mis viib ellu raskelt või krooniliselt haigete laste unistusi.

Õpilasena on Marianne kohusetundlik ja püüdlik. Hinnetelehel on peamiselt neljad-viied (paar kolme on hetkel jooksvalt sees). Eelpool on välja toodud omaalgatused. Hämmastav on see, et ilma erilise koolituseta ja teadmistega on Marianne ise kõike juhtinud, olles nii eeskujuks kooliperele kui ka ülejäänud kogukonnale. Äsjalõppenud projekti kontsertnäitusel oli lisaks meeskonnaliikmetele kaasatud ka koolikaaslasi vabatahtikeks, kes andsid oma panuse ürituse sujuvuseks.

Tema sisemine motivatsioon ja sihikindlus, mida toovad näitena üksteisele nii õpilased, kui ka õpetajad.

Tema vaba aeg on sisustatud erinevate heategevuslike projektidega (nii enda kui teiste, sest nüüd on tal võimalus olla ka vabatahlik nt. Minu Unistuste Päev meeskonnas). Usun, et suurimaks projektiks ongi äsja lõppenud Minu Unistuste Eesti, mille abil suudeti heategevuseks koguda kokku 5373 eurot.

Ilma igasuguse konkreetse põhjuseta otsustas Marianne kolm aastat tagasi hakata tegema head endast väetimatele, otsides ise selleks võimalusi, ning nüüdseks on kaasanud oma projektidesse mitmeid noori ning julgustamnud neidki panustama.

HEA EESKUJU ESITAJA

Merlin Ponna